Hanne Valtari

Hanne Valtari (s. 1983) on suomalainen kirjailija, viestintäalan yrittäjä ja sosiaalisen median vaikuttaja. Hän on kotoisin Vähästäkyröstä ja asuu nykyisin perheensä kanssa Helsingin Herttoniemessä. 

Valtari perusti Lähiömutsi-perhebloginsa vuonna 2011 odottaessaan esikoistaan. Blogi käsittelee kaupunkilaisperheen arkea ja vanhemmuutta. Lähiömutsi tavoittaa Valtarin mukaan kuukausittain noin 60 000 uniikkia lukijaa. Instagram-palvelussa Valtarilla on yli 16 000 seuraajaa.

Valtari ja Satu Rämö ovat kirjoittaneet kirjat Unelmahommissa ja Unelmaduunarin tilipäivä, joissa he kertovat, miten harrastuksesta voi tehdä itselleen kannattavan ja omannäköisen työn.

 Teokset 

 Unelmahommissa, WSOY (2017). Toinen tekijä Satu Rämö. 
 Unelmaduunarin tilipäivä, WSOY (2020). Toinen tekijä Satu Rämö. 

 Lähteet 

Luokka:Suomalaiset kirjailijat
Luokka:Suomalaiset bloginpitäjät
Luokka:Elävät henkilöt
Luokka:Vuonna 1983 syntyneet